Med Arvid Engegård som kunstnerisk leder inviteres det hvert år ca. 15-20 internasjonale artister, samt kvartetter, ensembler og orkestre. Festivalens hovedprogram består av ca. 15-20 klassiske konserter. Bortsett fra åpningskonserten og finalekonserten – som er lagt opp som større festkonserter – gjennomføres det to fulle klassiske konserter hver kveld, i tillegg til flere mindre formiddagskonserter. Festivalen har også sin egen frokostkonsert, festivalquiz, drømmekonsert, samt egne tematiske foredrag og konsertintroduksjoner.